március | 2017 | Gyulai Szakképzési Centrum Dévaványai Szakgimnáziuma, Szakközépiskolája és Kollégiuma | Oldal 2
A búcsú küszöbén
Lassan búcsúzunk ismét… Pedig még nem is oly rég, riadt szemekkel, megilletődve költöztetek be a kollégiumba, tartva mindentől és mindenkitől. Kamaszként kiszakadni a szülői ház kötelékéből ijesztőnek tűnik, de egy jó közösség képes elfeledtetni ezt a riadalmat.
Hipp-hopp… eltelt ez a pár év, s fiatal felnőttként lassan búcsút mondtok kollégista társaitoknak, s továbbléptek önálló életetek útjára. Mi réveteg tekintettel figyelünk benneteket, s latolgatjuk, hogy mi, hogyan fogjuk megélni az önállósodás kezdeti lépéseit. Kiléptek a közösségünkből s mindenkiből elvisztek valamit, amiért cserébe hagytok itt magatokról sok-sok emléket. Még közösen éljük az utolsó pillanatokat, de azok oly hamar elillannak… várunk kicsit s lassan búcsúzkodni kezdünk!
DE ADDIG…!
Itt vagytok velünk! A tanév végéig pedig még sok lehetőség adódik, hogy újra átéljük a vidám percek örömteli hangulatát, a vitákat, a közös nevetéseket. Nem eresztünk benneteket könnyedén és könnyes szemekkel szomorkodva, csak nevetve, vidáman, úgy, ahogyan megismertünk titeket.
Hát addig is nevessünk együtt Csilla és Janika!
Szerző: admin Bejegyzés időpontja: 2017-03-01 | Kategória: Egyéb
,,Gombostűre szúrva szépen
Ezernyi színes pillanat…”
Minden középiskolás életében mérföldkövet jelent a szalagavató. Ez az az esemény, ami jelzi, hogy lassan befejeződnek a diákévek és már csak a záróvizsgák maradtak hátra. Mi, alsóbb évesek nagyon készültünk a szalagavatóra: szép versekkel, díszletekkel, táncokkal, virágokkal emeltük a rendezvény színvonalát. A 12.-esek az osztálytáncot és a keringőket már hónapok óta gyakorolták. Meg is lett a sok készülődés eredménye: a meghívott vendégek, diákok, szülők, tanárok egy felejthetetlen esten vettek részt. Meghallgatták Polgármester úr köszöntő szavait, diáktársaink megkapták a szalagot, visszaemlékeztek a középiskolában eltöltött 3 vagy 4 évre, a sok emlékre, versenyekre. Csodálatos táncok és szavalatok váltották egymást. A szalagavató végén a végzősök szüleiknek átnyújtották a szeretet és hála virágait.
Az alsóbb évfolyamosok nevében diáktársainknak sikeres záróvizsgákat kívánunk.